open-index/open-wikipedia-markdown huggingface dataset:
Pajumailane

**Pajumailane** (*Cossus cossus*) on liik liblikalisi. Ta on ööliblikas.

Valmikud on hallikate tiibadega, suured (tiibade siruulatus 7–9 cm). Röövikud on samuti suured (kuni 8 cm pikad ja 1 cm jämedad), lihakarva punakad.

Munad munetakse lehtpuu (enamasti remmelga) koorepragudesse. Röövik elab puidus 2–3 aastat. Seejärel röövik talvitub maapinnal võrgendis ning nukkub kevadel. Nukufaas kestab 2–6 nädalat. Valmikud ilmuvad juunis.

Rahvapärast nimetust 'mailane' on arvatavasti kasutatud ka mõnede teiste suurte röövikute kohta.

Eestis on pajumailane tavaline. Levinud kogu Euroopas, Põhja-Aafrikas ja Aasia parasvöötmes.

## Viited
Adam Reideborn

**Adam Reideborn** (sündinud 18. jaanuaril 1992 Stockholmis) on Rootsi jäähokimängija, kes mängib väravavahina KHL-i klubis Moskva CSKA.

Rootsi kõrgliigas debüteeris ta hooajal 2014–15 Modo Hockey meeskonnas.

2016. aastal liitus ta samuti Rootsi kõrgliigas mängiva Djurgårdensiga. Hooajal 2017–18 oli ta parima tõrjeprotsendiga väravavaht Rootsi kõrgliigas (.938) ja lasi kõikidest väravavahtidest keskmiselt mängus sisse kõige vähem väravaid (1,57 väravat mängus). Hooajal 2018–19 jõudis ta Djurgårdensiga Rootsi liiga finaali, kus kaotati Frölundale mängudega 2:4. Samal hooajal pälvis ta liiga hooaja parimale väravavahile antava Honken Trophy.

2019. aasta mais siirdus Reideborn KHL-i, liitudes Kaasani AK Barsiga. 2021. aasta juunis sõlmis ta kaheaastase lepingu Moskva CSKA-ga.

Reideborn kuulus Rootsi jäähokikoondisse 2021. aasta maailmameistrivõistlustel.

## Viited

## Välislingid
* Adam Reideborn KHL.ru lehel
* Adam Reideborn hockeydb.com lehel
Pierre-Édouard Bellemare

**Pierre-Édouard Bellemare** (sündinud 6. märtsil 1985 Le Blanc-Mesnilis) on Prantsusmaa jäähokimängija, kes mängib keskründajana NHL-i klubis Seattle Kraken.

Ta alustas klubikarjääri Prantsusmaa klubis Dragons de Rouen, mille koosseisus debüteeris ta Prantsusmaa kõrgliigas hooajal 2002–03. Aastatel 2004, 2005 ja 2006 tuli ta klubiga Prantsusmaa meistriks. Hooajal 2004–05 pälvis ta liiga parimale noormängijale antava auhinna Trophée Jean-Pierre Graff.

Aastatel 2006–2009 mängis ta Rootsi esiliiga klubis Leksands IF. Hooajal 2008–09 oli ta 31 väravaga Rootsi esiliiga suurim väravakütt. Seejärel liitus ta Rootsi kõrgliiga klubiga Skellefteå AIK, kus ta mängis viis hooaega kuni 2014. aastani. Aastatel 2013 ja 2014 tuli ta klubiga Rootsi meistriks.

2014. aastal jätkas Bellemare karjääri NHL-is. Ta liitus esmalt Philadelphia Flyersiga, kus mängis kolm hooaega. Seejärel asus ta mängima Vegas Golden Knightsis, mille ridadesse kuulus ta kaks hooaega. 2019. aasta juulis sõlmis ta kaheaastase lepingu Colorado Avalanche'iga. 2021. aasta juulis sõlmis ta kaheaastase lepingu valitseva Stanley karika võitja Tampa Bay Lightningiga.

2023. aasta juulis sõlmis ta üheaastase lepingu Seattle Krakeniga.

Prantsusmaa jäähokikoondise koosseisus on Bellemare osalenud kümnetel maailmameistrivõistlustel.

## Viited

## Välislingid
* Pierre-Édouard Bellemare NHL.com lehel
* Pierre-Édouard Bellemare hockeydb.com lehel
Ansambel Münt

**[[Ansambel (muusika)|Ansambel]] Münt** on Eesti levimuusika ansambel.

Münt alustas tegevust Kunda klubis 1983. aastal. Esimesel tarifitseerimisel saadi kohe A kategooria. Mänge oli palju ja ansambel oli edukas erinevatel lavadel ja ülevaatustel. Aktiivne mänguperiood lõppes 1995.a.

Ansambel alustas taas esinemist pärast ansambli 20nda aastapäeva pidu.

Münti kuulub Olev Mäe, Aimar Ivask, Väino Randver ja Raul Ots.

Ansambel Mündi koduleht
Elano

**Elano Blumer** (tuntud lihtsalt kui **Elano**; sündinud 14. juunil 1981 Iracemápolises) on Brasiilia jalgpallitreener ja endine jalgpallur (ründav poolkaitsja).

Ta alustas klubikarjääri 2001. aastal Brasiilia kõrgliiga klubis Santos. Aastatel 2002 ja 2004 tuli ta klubiga Brasiilia meistriks.

Aastatel 2005–2011 mängis ta kolmes Euroopa klubis: Ukraina kõrgliiga klubis Donetski Šahtar (2005–2007), Inglismaa Premier League'i klubis Manchester City (2007–2009) ja Türgi kõrgliiga klubis Galatasaray (2009–2011). Ta tuli kahel korral Šahtariga Ukraina meistriks.

2011. aastal naasis ta Santosesse. Aasta hiljem liitus ta teise Brasiilia kõrgliiga klubiga, Grêmio. 2014. aastal mängis ta Grêmiost laenul Flamengost. Aastatel 2014–2015 mängis ta veel India kõrgliiga klubis Chennaiyin. 2014. aasta hooajal oli ta kaheksa väravaga India kõrgliiga suurim väravakütt. 2015. aastal tuli ta klubiga India meistriks. Karjääri lõpetas ta siiski 2016. aastal Santoses.

Aastatel 2004–2011 kuulus ta Brasiilia jalgpallikoondisse kokku 50 korral ja lõi üheksa väravat. Ta võitis Brasiilia koondisega 2007. aastal Copa América ja 2009. aastal FIFA konföderatsioonide karikaturniiri. Lisaks kuulus ta Brasiilia koondisse 2010. aasta maailmameistrivõistlustel ja 2011. aasta Copa Américal. 2010. aasta maailmameistrivõistluste alagrupiturniiril lõi ta värava mängus Põhja-Korea ja Elevandiluuranniku vastu.

Pärast jalgpallurikarjääri lõppu asus ta treenerina tööle oma kauaaegses koduklubis Santos. 2017. aastal oli ta kahel korral Santose ajutine peatreener. 2020. aastal sai ta São Paulo osariigi meistrivõistlustel osaleva Inter de Limeira peatreeneriks, aidates klubil osariigi liigasse püsima jääda. Sama aasta augustis määrati ta Brasiilia esiliiga klubi Figueirense peatreeneriks.

## Saavutused
;Santos
*Campeonato Brasileiro Série A: 2002, 2004
*Campeonato Paulista: 2011, 2012, 2015, 2016
*Copa Libertadores: 2011
;Donetski Šahtar
*Ukraina Premjer-Liga: 2004–05, 2005–06
*Ukraina superkarikas: 2005
;Flamengo
*Campeonato Carioca: 2014
;Chennaiyin
*Indian Super League: 2015
John Momis

**John Momis** (sündinud 3. märtsil 1942 Salamauas) on Paapua Uus-Guinea poliitik ning endine vaimulik ja diplomaat. Ta on alates 2010. aastast Bougainville'i autonoomse piirkonna president.

1970–1993 oli ta ametis katoliku preestrina. 1972. aastal valiti ta Paapua Uus-Guinea parlamendi liikmeks. 1988–1992 oli ta Paapua Uus-Guinea provintsiasjade minister. 1999–2005 oli ta Bougainville'i kuberner ja 2007–2010 Paapua Uus-Guinea suursaadik Hiina RV-s. Ta valiti presidendiks 2010. aastal ja uuesti 2015. aastal.

Momis soovis muuta põhiseadust, et ta saaks kandideerida kolmandaks ametiajaks 2020. aasta Bougainville'i üldvalimistel, kuid see ei õnnestunud.

## Viited
Ceikiniai vald

**Ceikiniai vald** (leedu keeles *Ceikinių seniūnija*) on 2. järgu haldusüksus (vald) Leedus Ignalina rajooni territooriumil.

Valla pindala on 83&nbsp;km².  2011. aasta seisuga elas seal 557 inimest. Valla keskus on Ceikiniai küla. Vallamaja asub aadressil Bažnyčios g. 18. Vallavanem on Saulius Zabolevičius.

Lisaks küladele on vallas ka üks huutor

## Viited
Ceikiniai

**Ceikiniai** on küla Leedus Ignalina rajoonis, Ceikiniai valla halduskeskus. 

Külas on põhikool ja postkontor. Sealne katoliku kirik valmis aastal 1773. 

## Elanikkond


* 71 (1885)
* 112 (1886)
* 84 (1905)
* 121 (1959)
* 111 (1970)
* 109 (1975)

* 123 (1979)
* 116 (1984)
* 178 (1989)
* 204 (2001)
* 174 (2011)


## Ajalugu

Küla kohta on esimesed teated XVI sajandist, mil Ceikiniai mõisa omanik  Andriejus Butrimas Nemierovičius pärandas selle Švenčionysi kirikule. Aastal 1542 ostis Stanislovas Dovaina sealsed valdused kirikult ära.

Aastail 1621–1700 tegutses sealse kalvinistide kiriku juures kool. Aastal 1773 rajati sinna ka puidust katoliku kirik. Aastal 1831 organiseeris sealne vaimulik A. Labutis kohalikke elanikke osalemaks Novembriülestõusus. Aastal 1885 sündis külas leedu laulja Kipras Petrauskas, kelle järgi on nimetatud ka kohalik kool. Tsaariajal kasutati küla kohta venekeelseid nimekujusid Цейкине, Кѣйзи ja Цейкини. Kihelkond loodi sealse kiriku juurde aastal 1921. Ceikiniai jäi aastani 1939 Poola territooriumile. Aastal 2016 põles sealne kirik peaaegu täielikult maha.

Ceikiniai, Lithuania - panoramio (38).jpg|Ceikiniai
Ceikiniai, Lithuania - panoramio (25).jpg|Tulpkabel
Ceikiniai, mokykla.JPG|Koolimaja
Ceikiniai, Lithuania - panoramio (31).jpg|Kalmistu
Ceikiniai, bažnyčia.JPG|Katoliku kirik aastal 2017


## Viited

## Välislingid

*Küla portaalis vietoves.Lt
Rudolf Baršai

**Rudolf Baršai** (vene Рудольф Борисович Баршай; 28. september 1924 Labinsk – 2. november 2010 Basel) oli nõukogude liidu, iisraeli, inglise ja šveitsi vioolamängija ja dirigent.

Ta õppis Leningradi Konservatooriumi juures olevas muusikakoolis viiulit. Ta lõpetas aastal 1948 Moskva Riikliku Konservatooriumi vioola erialal Vadim Borissovski klassis.
Kazitiškis

**Kazitiškis** on küla Leedus Ignalina rajoonis, Kazitiškise valla halduskeskus. 

Küla asub merepinnast 152 meetri kõrgusel Gilutise järve ääres Švogina jõe kaldal. Kazitiškises on põhikool, kultuurikeskus, raamatukogu ja postkontor. Vaatamisväärsusteks on 1908. aastal valminud katoliku kirik ja mõisakompleks, millest on säilinud ait, viljaait, küün ja park. Pargis kasvava Kazitiškise tamm ümbermõõduga 4,45 m ja kõrgusega 29,9 m on looduskaitse all.

## Elanikkond


* 63 (1902)
* 61 (1914)
* 108 (1921)
* 72 (1959)
* 140 (1970)
* 177 (1977)

* 217 (1979)
* 274 (1985)
* 430 (1989)
* 383 (2001)
* 343 (2011)


## Ajalugu

Külast on leitud II sajandist pärinevat Rooma raha. Sealse mõisa kohta on esimesed teated XVII sajandist, XVIII sajandil läks see Butlerite valdusse. Aastal 1745 rajati külla uniaatide klooster ja ehitati ka kirik. Aastail 1728–1755 tegutses küla lähedal ka vanausuliste Gudiškise klooster. Aastal 1864 suleti sealne katoliku kirik ja selle hoone läks õigeusklike valdusse.

Aastail 1922–1939 jäi küla Poola territooriumile. Nõukogude perioodil oli küla kohaliku kolhoosi keskasula.

Kazitiškis,_Lithuania_-_panoramio_(53).jpg|Kazitiškis
Kazitiškis, Lithuania - panoramio (19).jpg|Tänavavaade
Kazitiškio ąžuolas.JPG|Kazitiškise tamm
Kazitiškio bažnyčia 2.JPG|Katoliku kirik
Kazitiškio_bažnyčia,_interjeras.JPG|Kiriku sisevaade


## Viited

## Välislingid

*Küla portaalis vietoves.Lt
Gerhard I (Holstein-Itzehoe)

**Gerhard I** (1232 – 21. detsember 1290) oli ainus Holstein-Itzehoe krahv.

## Elu

Ta oli krahv Adolf IV ja selle naise Heilwigi teine poeg.

Kui tema isa 1238. aastal kloostrisse taandus, valitses ta Holsteini koos oma vanema venna Johann I, esialgu Schleswigi hertsogi Abeli eestkoste all. Kui vennad täisikka jõudsid, võtsid nad valitsemise üle ja jätkasid seda ühiselt. 1255. aastal sõlmisid nad kaubanduslepingu Lübeckiga.

Kui nende isa 1261. aastal suri, jaotasid Johann ja Gerhard Holsteini. Gerhard sai Holstein-Itzehoe, kuhu kuulusid Stormarni, Plöni ja Schaumburgi ringkonnad, keskusega Itzehoes. Johann sai Holstein-Kieli, kuhu kuulusid Kieli, Wagria ja Ostholsteini ringkonnad, keskusega Kielis. Johann võitis hiljem Rendsburgi Taanilt tagasi ja vahetas selle Gerhardiga Segebergi vastu.

Gerhard asutas mitu küla, et arendada Holsteini ja kontrollida piirkonda. Ta arendas ka krahvkonna haldust. Ta võitles Bremeni peapiiskopkonna, Lübecki linna ja oma krahvkonna maa-aadliga. 1262. aastal võitis ta Loh Moori lahingu. 1263. aastal Johann suri ning Gerhardist sai Kieli ja Segebergi regent Johanni poegadele.

Gerhard I suri 1290. aastal. Pärast tema surma jaotasid pojad Holstein-itzehoe osadeks: Holstein-Plön, Holstein-Pinneberg ja Holstein-Rendsburg.

## Abielud ja järglased

Ta abiellus 1250. aasta paiku Mecklenburgi Johann I tütre Elisabethiga ja nad said järgmised lapsed:

* Liutgard, (u.1251 – pärast 1289)
* Johann (1253 – u.1272)
* Gerhard II (1254–1312)
* Adolf VI (1256–1315)
* Heinrich I (1258–1304)
* Elisabeth (suri enne 1284)
* Albrecht (1272–1281)
* Bruno
* Otto
* Mechthild
* Helvig (enne 1264 – u.1325)
  
1280. aasta paiku abiellus ta Montferrat' markii Bonifatius II tütre Adelheidiga (Alessinaga). See abielu jäi lastetuks.
Aleksander Hellat (arst)

**Aleksander Hellat** (9. juuli 1913 Riia – 8. märts 2003 Sudbury) oli eesti arst ja arstiteadlane Kanadas.

Ta lõpetas aastal 1932 Jakob Westholmi Gümnaasiumi ja aastal 1939 *cum laude* Tartu Ülikooli arstiteaduskonna. Akadeemiliselt kuulus ta EÜS Põhjala ridadesse. Aastal 1949 kaitses ta Helsingi Ülikoolis *dr med* kraadi.

Ta oli aastatel 1941–1944 Mikkelis sõjaväearst. Aastatel 1944–1951 elas ta Rootsis, ta tegutses aastatel 1949–1951 eraarstina. Aastast 1951 elas ta Kanadas, Sudburys.

## Isiklikku
Tema isa oli poliitik Aleksander Hellat, vend Toomas Hellat oli eesti päritolu Nõukogude Liidu luuraja.

## Välislingid
*http://isik.tlulib.ee/index.php?id=1228
*Album Academicum Universitatis Tartuensis 1918-1944
Gerasa Kosmase ja Damianose kirik

**Kosmase ja Damianose kirik** on Jordaania põhjaosas Jarashis (vanakreeka nimega Gerasa) asuv varemetena säilinud Bütsantsi kirik, mis pärineb 6. sajandist.

Kirik on üks kolmest kirikust, millel on ühine kolonnaadiga piiratud narteks ja mis moodustavad ühe arhitektuurilise kompleksi, teised kompleksis on Ristija Johannese kirik ja Georgiuse kirik. Ehitised püstitati 529.–533. aastal.

## Arhitektuur
Kolmelöövilise kiriku pealöövi eraldas külglöövidest kaks rida kaartega piilareid, mille alused on säilinud. Hiljem 6. sajandi jooksul lisati baptisteerium. Kiriku kõige suuremaks vaatamisväärsuseks on hästi säilinud värviliste mosaiikidega kaetud põrandad, millel leidub ornamente ja suurepärase teostusega inimeste ja loomade kujutisi. See on haruldane piirkonna kohta, kus ikonoklastid purustasid palju kirikuid. Tõenäoliselt säilis põrand seetõttu, et kirik hüljati juba 7. sajandil. Kõige tähelepanuväärsem pilt arvatakse olevat mosaiik kiriku valvurist Theodoreosest ja tema abikaasast.

Kirik on nimetatud Kosmase ja Damianose kirikuks mosaiigi järgi, mille tekst nimetab pühakutest kaksikvendi Kosmast ja Damianost. Pärimuse järgi olid nad kristlastest arstid ja said märtriteks roomlaste käe läbi; et nad ravisid tasuta, nimetatakse neid kiriku pärimuses 'kasupüüdmatud tervendajad'.

## Viited

## Välislingid
* Inimfiguuriga mosaiigiruut Kosmase ja Damianose kirikust Jordaania postkaardil
* Three Churches. - Art Destination Jordan. Jerash-Gerasa. - Universes in Universe
* Church of St Cosmos & St Damianus. Church in Jerash. – lonelyplanet.com
* Gerasa (Jerash) - Sts. Cosmas and Damian's Church. – vici.org (fotod)
* [Fotod kirikust Wikimedia Commonsis](https://commons.wikimedia.org/wiki/Category:Church_of_SS._Cosmas_and_Damian_(Jerash))
ORF 1

**ORF 1** on Austria rahvusringhäälingu Österreichischer Rundfunk peamine telekanal.

## Logode ajalugu

ORF1 logo.svg|1992-2000, 2005-2011
ORF-1-Logo.svg|2000-2005
ORFeins.svg|2011-2019
ORF 1 2019.svg|2019-


## Saated
### Lastesaated

*"Mesilane Maia" (*Die Biene Maja*)
*"Peg + Cat"
*"Zig & Sharko"

### Meelelahutus

*Eurovisiooni lauluvõistlus

### Uudised

*"Zeit im Bild"

### Sarjad

*"9-1-1"
*"About a Boy"
*"Altes Geld"
*"Babylon Berlin"
*"Glee"
*"Grey anatoomia"
*"Jälitaja"
*"Kaitsjad"
*"Kaks ja pool meest"
*"Kes on Ameerika?"
*"Kummituselausuja"
*"Kupetzky"
*"Last Man Standing"
*"Liar"
*"Magda macht das schon!"
*"Meeleheitel koduperenaised"
*"Mentalist"
*""
*"Puudutus"
*"Riukalikud koduabilised" (*Devious Maids - Schmutzige Geheimnisse*) 
*"Seinfeld"
*"Station 19" (*Seattle Firefighters - Die jungen Helden*)
*"Suure Paugu teooria"
*"Tatort"
*"The Unusuals"
*"Young Sheldon"

### Sport

*Euroopa meistrivõistlused jalgpallis
*Jalgpalli maailmameistrivõistlused
*Vormel 1

## Vaata ka
* ORF 2
* ORF III
* ORF Sport +

## Välislingid
* orf1.at
Nur-Sultani Barõs

**Nur-Sultani Barõs** (varem **Astana Barõs**) on Kasahstani jäähokiklubi, mis tegutseb riigi pealinnas Nur-Sultanis. See mängib Kontinentaalse Hokiliiga (KHL) Idakonverentsis Tšernõšovi divisjonis.

Klubi on asutatud 26. novembril 1999. Klubi liitus seejärel Kasahstani meistriliigaga. Pärast ühte hooaega Vysšaja Ligas liituti 2008. aastal KHL-iga. Kolmel hooajal oli Barõs jõudnud Idakonverentsi poolfinaali.

Klubi koduväljak asub Barys Arenal.

Alates 2022. aastast on klubi peatreener Andrei Skabelka.

## Praegune koosseis
*Seisuga 28. august 2020*
***Väravavahid**: Henrik Karlsson, Sergei Kudrjavtsev, Joni Ortio
***Kaitsjad**: Jesse Blacker, Samat Daniyar, Darren Dietz (*[[kapten (jäähoki)|kapten]]*), Tamirlan Gaitamirov, Nikita Kleštšenko, Aleksei Makljukov, Leonid Metalnikov, Valeri Orehhov, Kirill Polohhov, Jegor Šalapov, Viktor Svedberg
***Ründajad**: Artur Gatijatov, Maksim Musorov, Jegor Petuhhov, Linus Videll, Dustin Boyd, Dmitri Gurkov, Anton Sagadejev, Arkadi Šestakov, Dmitri Ševtšenko, Curtis Valk, Jakob Lilja, Nikita Mihhailis, Kirill Panjukov, Roman Startšenko, Jaroslav Jevdokimov, Pavel Akolzin, Alihhan Asetov, Matt Frattin

## Saavutused
*Kasahstani jäähokiliiga:
****Võitja** (2): 2007–08, 2008–09
**Teised kohad (3): 1999–2000, 2000–01, 2001–02

## Välislingid
* Ametlik koduleht
* Nur-Sultani Barõs KHL.ru lehel
Adolf VI (Holstein-Schauenburg)

**Adolf VI** (1256–1315) oli Holstein-Pinnebergi ja Schaumburgi krahv 1290. aastast kuni surmani. Ta oli Gerhard I ja selle naise Elisabethi kolmas poeg ning abiellus hertsog Johann I tütre Helenega. 

## Valitsemine

Kui Gerhard I 1290. aastal suri, jagasid tema pojad pärandi. Adolf VI sai Holstein-Pinnebergi ja esivanemate Schaumburgi krahvkonna. Adolfit peetakse noorema Schauenburgi liini asutajaks; tema vennad asutasid Holstein-Plöni ja Holstein-Rendsburgi liinid.

1298. aastal andis ta välja Gehrdeni linna harta. 1302. aastal alustas ta peamise kaubatee kaitseks Bückeburgi vesilinnuse ehitamist. Loss sai nime Obernkircheni piirkonna lossi järgi; nime on dokumendis esmamainitud 1304. aastal.
Tšeljabinski Traktor

**Tšeljabinski Traktor** on Venemaa jäähokiklubi, mis tegutseb Tšeljabinskis. See mängib Kontinentaalse Hokiliiga (KHL) Idakonverentsis Harlamovi divisjonis.

Klubi on asutatud 1947. aastal. Aastatel 1948–1965 ja 1968–1992 mängis klubi Nõukogude Liidu kõrgliigas. Aastatel 1992–1996 mängiti Rahvusvahelises Liigas. Venemaa kõrgliigas mängiti aastatel 1996–1999 ja 2006–2008. Seejärel liituti KHL-iga.

Alates 2020. aastast on klubi peatreener Anvar Gatijatulin.

Klubi koduväljak asub Traktor Ice Arenal.

## Praegune koosseis
*Seisuga 28. august 2020*
***Väravavahid**: Ivan Fedotov, Aleksandr Sudnitsin, Roman Will
***Kaitsjad**: Dmitri Aleksejev, Nick Bailen, Stanislav Garejev, Igor Isajev, Ilja Karpuhhin, Roman Manuhhov, Dmitri Ogurtsov, Lawrence Pilut, Sergei Telegin, Pjotr Jasinski, Aleh Jevenka, Bogdan Žiljakov
***Ründajad**: Jacob Berglund, Aleksei Byvaltsev, Jegor Fatejev, Sergei Kalinin (*[[kapten (jäähoki)|kapten]]*), Ruslan Karlin, Artem Mihhehev, Vjatšeslav Osnovin, Igor Polõgalov, Lukáš Sedlák, Aleksander Šarov, Jegor Stepanov, Pontus Aberg, Artur Boltanov, Pavel Dorofejev, Anton Lazarev, Aleksandr Avtsin, Tomáš Hyka, Jaroslav Kosov, Vitali Kravtsov, Vjatšeslav Leštšenko, Aleksandr Podkoritov, Marsel ŠoloHHov

## Saavutused
*KHL-i põhihooaeg:
****Võitja** (1): 2011–12
*Gagarini karikas:
**Teine koht (1): 2012–2013
*VHL (Venemaa esiliiga):
****Võitja** (1): 2005–06
*Nõukogude Liidu karikavõistlused:
**Teine koht (1): 1973

## Välislingid
* Klubi koduleht
* Tšeljabinski Traktor KHL.ru lehel
Tallinna Majaomanike Pank

**Tallinna Majaomanike Pank** (Tallinna Majaomanikkude Pank) oli Eestis tegutsenud kommertspank. 

Krediidiasutus alustas tegevust Tallinna Majaomanikkude Krediitkassana.

Pank alustas tegevust 2. veebruaril 1924 kindlustusseltsi Eeks ruumides Lai tänav 1 ja hiljem Harju tänav 29 ja Vabaduse väljak 10 (hoone algne aadress oli Harju tn 45).
Panga esimene peakoosolek toimus 1924. aasta 20. jaanuaril, kus valiti panga juhatusse Johannes Mürk, juhatuse esimehe asetäitja A. Abram, J. Kivisild, Johann Umblia ja J. Soonike. 

Panga nõukogusse valiti Herman Soone, N. Kiiblik, K. Uusmann, Johan Õunapuu, J. Saumann ja M. Tensing.

1934. aastal kinnitati linnavalitsuse poolt insener Elmar Lohki koostatud osaühisuse Majaomanik Majaomanikkude pangamaja projekt. Uus pangahoone rajati Harju tänava ja Vabadusplatsi nurgale, Vabadusplatsi serval. Maja on ühest tiivast seitsme- ja teisest neljakorruseline. Pangamajas olid ka Tallinna Majaomanike Seltsi ja kindlustusseltsi Eeks-Maja ruumid. Ehitustööde tehniline juht oli insener Aleksander Martin, ehitusmaterjalide muretsemine ja majanduslik juhtimine oli T./Ü. „Maja“ ülesandeks.

## Vaata ka
*Narva Majaomanike Pank
*Nõmme Majaomanike Pank

## Viited

## Välislingid
*Tallinna Majaomanike Pank., Päewaleht, nr. 32, 2 veebruar 1934
*Tallinna Majaomanike Panga Vabaduse väljaku hoone (Vabaduse väljak 10, endise aadressiga Harju tn 45) ülevaade kultuurimälestiste registris
Regina Guli

**Regina Guli** (14. detsember 1936 – 29. detsember 2018) oli eesti tekstiilikunstnik.

Ta lõpetas 1967. aastal tekstiilikunstnikuna Eesti NSV Riikliku Kunstiinstituudi.

Regina Guli suri aastal 2018 ning ta on maetud Metsakalmistule.

## Isiklikku
Tema abikaasa oli maalikunstnik Nikolai Guli.
Tanner Pearson

**Tanner Pearson** (sündinud 10. augustil 1992 Kitcheneris Ontario provintsis) on Kanada jäähokimängija, kes mängib NHL-i klubis Montreal Canadiens ründajana vasakäärel.

Aastatel 2010–2012 mängis ta Ontario Hockey League'i klubis Barrie Colts.

2012. aastal valiti ta NHL-i ''draft''is Los Angeles Kingsi poolt 30. valikuna. Samal aastal asus ta mängima Kingsi noorteklubis Manchester Monarchs American Hockey League'is. NHL-is tegi Pearson Kingsi meeskonnas debüüdi 18. mail 2013 väljalangemismängus San Jose Sharksi vastu. Järgmisel hooajal võitis ta klubiga Stanley karika.

2018. aasta novembris liitus Pearson Pittsburgh Penguinsiga, kuid juba 2019. aasta veebruaris siirdus ta Vancouver Canucksi. Hooaeg 2019/20 on NHL-is olnud seni tema resultatiivseim (21+24).

2023. aasta septembris kaubeldi Pearson koos tulevase *draft*i valikuga väravavahi Casey DeSmithi vastu Canucksist Montreal Canadiensi.

2012. aastal võitis Pearson Kanada kuni 20-aastaste koondisega juunioride maailmameistrivõistlustel pronksmedali.

## Viited

## Välislingid
* Tanner Pearson NHL.com lehel
* Tanner Pearson hockeydb.com lehel
Brandon Sutter

**Brandon Sutter** (sündinud 14. veebruaril 1989 Huntingtonis New Yorgi osariigis) on Ameerika Ühendriikides sündinud Kanada jäähokimängija, kes mängib NHL-i klubis Vancouver Canucks keskründajana.

Aastatel 2005–2008 mängis ta Western Hockey League'i klubis Red Deer Rebels.

2007. aastal valiti ta NHL-i ''draft''is Carolina Hurricanesi poolt 11. valikuna. Hooaja 2007–08 lõpus debüteeris ta Hurricanesi noorteklubis Albany River Rats American Hockey League'is. Järgmisel hooajal debüteeris Sutter NHL-is. Esimese värava lõi ta NHL-is 23. oktoobril 2008 mängus Pittsburgh Penguinsi vastu.

Aastatel 2012–2015 mängis ta kolm hooaega Pittsburgh Penguinsis. 2015. aasta juulis siirdus ta Canucksi.

2008. aastal tuli Sutter Kanda kuni 20-aastaste koondisega juunioride maailmameistriks.

Tema isa Brent Sutter on jäähokitreener ja endine mängija.

## Välislingid
* Brandon Sutter NHL.com lehel
* Brandon Sutter hockeydb.com lehel
Christopher Tanev

**Christopher Tanev** (sündinud 20. detsembril 1989 East Yorkis Ontario provintsis) on Kanada jäähokimängija, kes mängib kaitsjana NHL-i klubis Dallas Stars.

Aastatel 2006–2009 mängis ta Ontario Provincial Junior Hockey League'is. Hooajal 2009–10 mängis ta Rochesteri Tehnoloogiainstituudi jäähokimeeskonnas.

2010. aasta mais sõlmis ta lepingu NHL-i klubiga Vancouver Canucks. Hooaja 2010–11 alguses mängis ta American Hockey League'i (AHL) klubis Manitoba Moose. NHL-is tegi ta debüüdi 18. jaanuaril 2011 mängus Colorado Avalanche'i vastu. Hooaegadel 2011–12 ja 2012–13 mängis ta NHL-i kõrval AHL-i klubis Chicago Wolves. NHL-is lõi Tanev esimese värava 4. veebruaril 2013, oma kolmandal hooajal NHL-is, mängus Edmonton Oilersi vastu. NHL-is on tema kõige resultatiivsemad hooajad olnud 2014–15 ja 2019–20 (mõlemal hooajal 2+18). Hooaja 2014–15 lõpus valiti Tanev Canucksi hooaja parimaks kaitsemängijaks, pälvides Babe Pratt Trophy.

2020. aasta oktoobris sõlmis ta nelja-aastase lepingu Calgary Flamesiga.

2024. aasta veebruaris kaubeldi Tanev suurema tehingu käigus Flamesist Dallas Starsi.

2016. aastal tuli Tanev Kanada jäähokikoondise koosseisus maailmameistriks. 

Tema noorem vend Brandon Tanev on samuti jäähokimängija.

## Viited

## Välislingid
* Christopher Tanev veebilehel NHL.com 
* Christopher Tanev veebilehel hockeydb.com
J. T. Miller

**Jonathan Tanner Miller** (sündinud 14. märtsil 1993 East Palestine'is Ohio osariigis) on Ameerika Ühendriikide jäähokimängija, kes mängib NHL-i klubis Vancouver Canucks ründajana. Ta võib mängida nii keskründajana kui ka vasaku ääreründajana.

Aastatel 2009–2011 mängis ta United States Hockey League'is. Hooajal 2011–12 mängis ta Ontario Hockey League'i klubis Plymouth Whalers.

2011. aastal valiti ta NHL-i ''draft''is New York Rangersi poolt 15. valikuna. Hooaja 2011–12 lõpus debüteeris ta Rangersi noorteklubis Connecticut Whale American Hockey League'is. NHL-is debüteeris ta Rangersi meeskonnas hooajal 2012–13. Esimesed kaks väravat lõi ta liigas 7. veebruaril 2013 mängus New York Islandersi vastu.

2018. aasta veebruaris siirdus Miller Tampa Bay Lightningi. Canucksiga liitus ta 2019. aasta juunis. Kuigi koroonapandeemia tõttu jäi 2019–20 põhihooaeg lühemaks, oli see ülekaalukalt Milleri edukaim NHL-is (27 väravat, 45 väravasöötu).

2011. aastal tuli Miller Ameerika Ühendriikide kuni 18-aastaste koondisega omavanuste maailmameistriks ja 2013. aastal kuni 20-aastaste koondisega juunioride maailmameistriks.

## Välislingid

* J. T. Miller NHL.com lehel
* J. T. Miller hockeydb.com lehel
Jake Virtanen

**Jacob Virtanen** (tuntud kui **Jake Virtanen**; sündinud 17. augustil 1996 New Westminsteris Briti Columbia provintsis) on Kanada jäähokimängija, kes mängib KHL-i klubis Moskva Spartak ründajana paremäärel.

Aastatel 2011–2015 mängis ta Western Hockey League'i klubis Calgary Hitmen.

2014. aastal valis Vancouver Canucks ta NHL-i ''draft''is kuuenda valikuna. American Hockey League'i hooaja 2014–15 väljalangemismängudes debüteeris ta Canucksi noorteklubis Utica Comets. NHL-is tegi ta debüüdi 13. oktoobril 2015 mängus Los Angeles Kingsi vastu. Sama aasta novembris lõi ta mängus Philadelphia Flyersi vastu oma esimese värava NHL-is. Tema edukaim hooaeg NHL-is oli 2019–20, mil ta lõi 18 väravat ja andis 18 väravasöötu.

2021. aasta septembris sõlmis ta üheaastase lepingu Moskva Spartakiga.

2013. aastal tuli Virtanen Kanada kuni 18-aastaste koondisega omavanuste maailmameistriks ja 2015. aastal kuni 20-aastaste koondisega juunioride maailmameistriks.

Ta on isa poolt Soome päritolu.

2021. aasta mais sai Virtanen vägistamissüüdistuse.

## Viited

## Välislingid

* Jake Virtanen NHL.com lehel
* Jake Virtanen hockeydb.com lehel
Jacob Blake'i tulistamine

**Jacob Blake** on afroameeriklane, kes sai 2020. aasta 23. augustil raskelt vigastada, kui politseinik Rusten Sheskey tulistas teda selja tagant seitse korda. 

Intsident toimus Wisconsini osariigis Kenosha linnas. Politsei oli kohale kutsutud peretüli lahendama. Enne tulistamist oli politsei Blake'i peal tulutult taserit kasutanud. Tulistamine järgnes sellele, kui Blake astus vahistamisele vastu, läks oma maasturi juurde, avas juhipoolse ukse ning kummardus autosse. Tulistamise ajal istusid Blake'i kolm poega auto tagaistmel. Pealtnägijad filmisid toimunut. 

29-aastane Blake jäi tulistamise tagajärjel altpoolt vööd halvatuks. Vigastada sai tema käsi, samuti said kahjustada neer, maks ja selgroog. Eemaldada tuli suurem osa tema peensoolest ja jämesoolest. 

Tulistamisele järgnesid meeleavaldused mitmes USA suurlinnas, sh New Yorgis, Minneapolises, Los Angeleses ja Atlantas. Kenoshas esines rüüstamist ja süütamist ning kokkupõrkeid politseiga, 24. augustil kuulutati seal välja eriolukord. 25. augustil protestid ja süütamised Kenoshas jätkusid, tänavatel patrullisid rahvuskaartlased ning relvastatud tsiviilisikud. 25. augustil tappis 17-aastane Kyle Rittenhouse Kenoshas kaks meeleavaldajat ja vigastas raskelt veel ühte meeleavaldajat. 

Mitmed profispordi võistkonnad otsustasid protesti märgiks boikoteerida kavas olnud võistlusi. Edasi lükati kõik 26. augustil toimuma pidanud NBA mängud.

## Vaata ka
*Black Lives Matter

## Viited
Brian Elliott

**Brian Elliott** (sündinud 9. aprillil 1985 Newmarketis Ontario provintsis) on Kanada jäähokimängija, kes mängib väravavahina NHL-i klubis Tampa Bay Lightning.

Aastatel 2003–2007 mängis ta Wisconsini ülikooli jäähokimeeskonnas.

2003. aastal valis Ottawa Senators ta NHL-i ''draft''is 291. valikuna. NHL-is debüteeris ta Senatorsi meeskonnas hooajal 2007–08. NHL-is on Elliott mänginud veel hooajal 2010–11 Colorado Avalanche'i, aastatel 2011–2016 St. Louis Bluesi, hooajal 2016–17 Calgary Flamesi, Philadelphia Flyersi (2017–2021) ja alates 2021. aastast Lightningi ridades.

Hooajal 2011–12 pälvis ta Bluesis mängides William M. Jennings Trophy (auhind väravavahile, kes on vähemalt 25 mänguga lasknud oma meeskonnale lüüa kõige vähem väravaid). Hooaegadel 2011–12 ja 2015–16 on Elliott olnud NHL-is parima tõrjeprotsendiga väravavaht.

Aastatel 2012 ja 2015 on ta valitud NHL-i tähtede mängule.

## Välislingid

* Brian Elliott NHL.com lehel
* Brian Elliott hockeydb.com lehel
Mielagėnai vald

**Mielagėnai vald** (leedu keeles *Mielagėnų seniūnija*) on 2. järgu haldusüksus (vald) Leedus Ignalina rajooni territooriumil. 

Valla pindala on 115&nbsp;km².  2011. aasta seisuga elas seal 901 inimest. Valla keskus on Mielagėnai alev, kus 2011. aastal oli 236 elanikku. Vallamaja asub aadressil Mokyklos g. 7. Vallavanem on Adas Trakymas.

Lisaks küladele on vallas ka mõned huutorid

## Viited
Tverečiuse vald

**Tverečiuse vald** (leedu keeles *Tverečiaus seniūnija*) on 2. järgu haldusüksus (vald) Leedus Ignalina rajooni territooriumil. Vald piirneb põhjas Valgevene territooriumiga.

Valla pindala on 79&nbsp;km². 2011. aasta seisuga elas seal 537 inimest. Valla keskus on Tverečiuse alev, kus 2011. aastal oli 231 elanikku. Vallamaja asub aadressil Česlovo Kudabos g. 27. Vallavanem on Aivaras Lozda.

Lisaks küladele on vallas ka mõned huutorid.

## Viited
Didžiasalise vald

**Didžiasalise vald** (leedu keeles *Didžiasalio seniūnija*) on 2. järgu haldusüksus (vald) Leedus Ignalina rajooni territooriumil. Vald piirneb põhjas, idas ja kagus Valgevene territooriumiga.

Valla pindala on 82&nbsp;km².  2011. aasta seisuga elas seal 1 659 inimest. Valla keskus on Didžiasalise küla. Vallamaja asub aadressil Salos g. 23. Vallavanem on Antanas Pauliukėnas.

## Viited
Jahtämbliklased

**Jahtämbliklased** (*Sparassidae*) on ämblikuliste sugukond. 

Maailmas on neid üle tuhande liigi, enamik neist elab troopikas. 

Nii Eestis kui Euroopas on neid vaid üks liik – *[[Micrommata virescens]]*.

## Viited
Fondation Louis-Vuitton

**Fondation Louis-Vuitton**, mis sai alguse 2006. aastal, on kunstimuuseum ja kultuurikeskus, mida toetab kontsern LVMH ja selle tütarettevõtted. Seda juhitakse juriidiliselt eraldiseisva mittetulundusliku üksusena osana LVMH kunsti ja kultuuri edendamisest.

Kunstimuuseum avati 2014. aasta oktoobris. Hoone projekteeris arhitekt Frank Gehry ja see asub Pariisi 16. linnaosas paiknevas Boulogne'i metsas kõrvuti lõbustuspargi Jardin d'Acclimatationiga. 2017. aastal  külastas Fondation Louis-Vuittoni üle 1 400 000 inimese.

## Pildid

Pilt:Fondation Louis Vuitton 001.jpg
Pilt:La Defense from Foundation Louis Vuitton, Paris 21 October 2015.jpg
Pilt:Fondation Louis Vuitton 5.jpg


## Viited

## Välislingid

*Muuseumi koduleht
Magnitogorski Metallurg

**Magnitogorski Metallurg** on Venemaa jäähokiklubi, mis tegutseb Magnitogorskis. See mängib Kontinentaalse Hokiliiga (KHL) Idakonverentsis Harlamovi divisjonis.

Klubi on asutatud 1955. aastal.

Klubi koduväljak asub Arena Metallurgil.

Alates 2019. aastast on klubi peatreener olnud Ilja Vorobjev.

## Praegune koosseis
*Seisuga 28. august 2020*
***Väravavahid**: Vassili Košetškin, Juho Olkinuora
***Kaitsjad**: Vadim Antipin, Grigori Dronov, Nikita Hlõstov, Jegor Martõnov, Artjyom Minulin, Mihhail Pašnin, Vladislav Sjomin, Jegor Jakovlev, Artjom Zemtšjonok
***Ründajad**: Jegor Korobkin, Juri Platonov, Sergei Plotnikov, Nikita Rožkov, Juho Lammikko, Andrej Nestrašil, Harri Pesonen, Igor Švõrev, Andrei Tšibisov, Nikolai Kuljomin, Sergei Mozjakin (*[[kapten (jäähoki)|kapten]]*), Nikolai Prohhorkin, Taylor Beck, Maksim Karpov, Bogdan Potehhin

## Saavutused
*Gagarini karikas:
****Võidud** (3): 2014, 2016, 2024
**Teised kohad (2): 2017, 2022
*Venemaa kõrgliiga:
****Võidud** (4): 1997–98, 1998–99, 2000–01, 2006–07
**Teised kohad (1): 2003–04
*Jäähoki Meistrite Liiga:
**Teised kohad (1): 2008–09
*IIHF-i Superkarikas:
****Võidud** (1): 2000
*Spengleri karikas:
****Võidud** (1): 2005

## Välislingid
* Klubi koduleht
* Magnitogorski Metallurg KHL.ru lehel
Kunluni Red Star

**Kunluni Red Star** on Hiina jäähokiklubi, mis tegutseb Pekingis. See mängib Kontinentaalse Hokiliiga (KHL) Idakonverentsis Tšernõšovi divisjonis.

Klubi mängib KHL-is alates hooajast 2016–17. KHL-i väljalangemismängudele on jõutud vaid esimesel hooajal, mil Idakonverentsi veerandfinaalis kaotati Magnitogorski Metallurgile mängudega 1:4.

Koroonapandeemia tõttu baseerub Red Star hooajal 2020–21 Moskva oblastis Mõtištšis, kus asub selle koduväljak Mytishchi Arenal.

Alates 2020. aastast on klubi peatreener Aleksei Kovalev.

## Praegune koosseis
*Seisuga 31. august 2020*
***Väravavahid**: Simon Hrubec, Aleksandr Lazušin, Dmitri Šikin, Jeremy Smith
***Kaitsjad**: Viktor Baldajev, Jake Chelios, Jason Fram, Sergei Gimajev, Dmitri Megalinski, Trevor Murphy, Deniss Osipov, Ruslan Pedan, Oleg Piganovitš, Lev Starikov
***Ründajad**: Yang Hu, Andrei Maksimov, Gilbert Brulé, Jegor Dugin, Alexander Kitarov, Brandon Magee, Andrew Miller, Ivan Nikolišin, Alex Riche, Dmitri Arkhipov, Anton Glinkin, Garet Hunt, Ilya Krikunov, Aleksei Krutšinin, Dmitri Markovin, Sergei Monahhov, Viktor Šahhvorostov, Gleb Zõrjanov, Spencer Foo, Danny Kristo, Tyler Wong, Brandon Yip (*[[kapten (jäähoki)|kapten]]*)

## Peatreenerid
*  Vladimir Jurzinov noorem (2016–2017)
*  Mike Keenan (2017)
*  Bobby Carpenter (2017–2018)
*  Jussi Tapola (2018–2019)
*  Curt Fraser (2019–2020)
*  Aleksei Kovalev (2020–)

## Viited

## Välislingid
* Klubi koduleht
* Kunluni Red Star KHL.ru lehel
Eesti erakonnaeelistuste küsitlused enne 2023. aasta valimisi

**Siinsetes loeteludes** on kokku võetud arvamusküsitluste tulemused 2019. ja 2023. aasta Riigikogu valimiste vahelisel ajal.

## Erakondlikud eelistused
Diagramm näitab arvamusküsitluste igakuist keskmist tulemust. Kuu keskmise toetuse arvutamisel on kolme küsitlusfirma (Norstat, Kantar Emor, Turu-uuringute AS) küsitlustele antud võrdne kaal. Kuu keskmine = (Norstati küsitlus(t)e keskmine + Kantar Emori keskmine + Turu-uuringute keskmine) / 3.

Arv tabelis näitab, mitu protsenti erakondliku eelistusega vastajatest valiks just seda parteid. Suurima toetusega partei tulemus on esitatud värvilisel taustal. Valimiskünnist (vähemalt 5%) ületavate parteide tulemus on paksus kirjas. Küsitlusfirmadest Turu-uuringute AS küsitleb inimesi nii veebis kui näost näkku intervjuudes (kuni 2019. a augustini ainult näost näkku), Kantar Emor ca 2/3 veebis ja 1/3 telefoni teel (kuni 2021. aasta lõpuni ainult veebis), Norstat peamiselt telefoni teel, osaliselt ka veebis,, RAIT Faktum & Ariko veebis.

### Eelistused haridusrühmades
Joonistel näidatud igakuised tulemused on alates 2022. aastast Norstati ja Kantar Emori küsitluste keskmised (kuni 2021. aasta lõpuni Norstati ja Turu-uuringute AS-i küsitluste keskmised).
;Alg- ja põhiharidus

;Kesk-, keskeri- ja kutseharidus

;Kõrgharidus

### Eelistused rahvusrühmades
Joonistel näidatud igakuised tulemused on alates 2022. aastast Norstati ja Kantar Emori küsitluste keskmised (kuni 2021. aasta lõpuni Norstati ja Turu-uuringute AS-i küsitluste keskmised).
;Eestlased

;Mitte-eestlased

### Eelistused sugude kaupa
Joonistel näidatud igakuised tulemused on alates 2022. aastast Norstati ja Kantar Emori küsitluste keskmised (kuni 2021. aasta lõpuni Norstati ja Turu-uuringute AS-i küsitluste keskmised).
;Mehed

;Naised

### Eelistused vanuserühmades
Joonistel näidatud igakuised tulemused on alates 2022. aastast Norstati ja Kantar Emori küsitluste keskmised (kuni 2021. aasta lõpuni Norstati ja Turu-uuringute AS-i küsitluste keskmised). Noorim küsitletav vanuserühm on Norstatil ja Kantar Emoril 18–24-aastased, Turu-uuringute AS-il 15–24-aastased. Vanim küsitletav vanuserühm on Norstatil ja Turu-uuringute AS-il üle 75-aastased, Kantar Emoril 75–84-aastased.
;15(18)–24-aastased

;25–34-aastased

;35–49-aastased

;50–64-aastased

;65–74-aastased

;Üle 75-aastased

## Erakondlikud välistused
Arv tabelis näitab, mitu protsenti vastajatest seda parteid kindlasti ei valiks. Kõige sagedamini nimetatud erakonna tulemus on paksus kirjas.

## Eelistatud peaminister
Arv tabelis näitab, mitu protsenti vastajatest eelistas näha peaministrina vastavat isikut. Kõige eelistatum variant on paksus kirjas.

## Eelistatud valitsuskoalitsioon
Arv tabelis näitab, mitu protsenti vastajatest eelistas seda koalitsiooni. Kõige eelistatum variant on paksus kirjas.

## Viited
ORF 2

**ORF 2** on Austria rahvusringhäälingu Österreichischer Rundfunk telekanal.

## Logode ajalugu

ORF-2-Logo.svg|2000-2005
ORF2 logo.svg|2005-2012
ORF2 logo n.svg|2012-


## Saated

* Eurovisiooni noorte muusikute konkurss
* "Gomorrah" (*Gomorrha - Die Serie*) 
* Kooride Eurovisioon
* "Prime Suspect" (*Heißer Verdacht*)
* "Zeit im Bild"
* "Tatort"

## Vaata ka
* ORF 1
* ORF III
* ORF Sport +

## Välislingid
* orf2.at
B (täpsustus)

**B** võib olla 

* **[[B]]** ladina täht;
* **[[В]]** kirillitsa täht;
* **b** puistainete mahuühik barrel;
* **b** füüsikas süsteemiväline pindalaühik barn;
* **[[Bitt]]** Infotehnoloogias Bitt;
***[[Si-bemoll]]** Muusikas Si-bemoll;
***[[Boor]]** Keemias Boor;
* **b.** on ladinakeelne lühend sõnast *bacillus* ('batsill').
Laulunumbrialus

**Laulunumbrialus** ehk **laulunumbrite tahvel** on kiriku seinale või piilarile kinnitatud tahvel, millele enne jumalateenistuse algust käsitsi kirjutatakse või seatakse nende kirikulaulude numbrid, mida selle jumalateenistuse jooksul lauldakse.

Tahvel aitab kirikulisel, kes tahab kaasa laulda, laulu lauluraamatust numbri järgi üles leida. Laulunumbrite tahvli puudumisel võivad laulude numbrid olla kirja pandud paberilehtedele, mis jagatakse kirikulistele enne teenistuse algust.

## Näiteid Eestist

Katariina kirik Muhul5.jpg|Muhu kiriku kantsel, 19. sajandist pärit laulunumbrite alus selle kõrval seinal
Ruhnu vana kirik seest.jpg|Laulunumbritahvel Ruhnu puukirikus
Harju-Risti kirik-sisevaade.JPG|Laulunumbritahvel Harju-Risti kirikus
Harjumaa Jõelähtme Neitsi Maarja 14.-20.saj 10 2020.05.17MF&#039;.jpg|Laulunumbrialus Jõelähtme kirikus


## Viited

## Välislingid
* 28462 Laulunumbrite tahvel, 1886 (puit, saelõige) Karja kirikust. - Kultuurimälestiste register
* 28484 Laulunumbrite tahvel, 1894 (puit, õlivärv) Muhu kirikust. - Kultuurimälestiste register
* 28603 Laulunumbrite tahvel, kohalik meister, 20. saj I veerand (puit, õlivärv) Ruhnu uuest kirikust. - Kultuurimälestiste register
Margus Ots

**Margus Ots** (sündinud 8. septembril 1970 Tartus) on eesti ornitoloog. 

Ta on lõpetanud Tartu Ülikooli loomaökoloogina (1997). 

Töötanud Eestimaa Looduse Fondis, Tartu Ülikooli Sihtasutuse juhatajana, Tartu Ülikooli administratsioonidirektorina, Haridus- ja Teadusministeeriumis programmijuhi ja nõunikuna, Eesti Maaülikooli rektori nõuniku ja SA Joosep Tootsi Fondi juhatajana. Olnud Tartu Ülikooli Eesti Geenivaramu ning loodusmuuseumi ja botaanikaaia asedirektor.

Aastatel 2000–2003 ja 2012–2017 oli ta Eesti Ornitoloogiaühingu nõukogu esimees, 2018–2020 ühingu juhataja. Ta oli Eesti linnuharulduste komisjoni esimees, valge-toonekure ja rukkiräägu seireprojektide koordinaator. Asutanud linnuhuvilisi koondava linnuklubi MTÜ Estbirding ja linnu(teadus)uudiste portaali MTÜ Linnuvaatleja (juhataja). 

Tartu Ülikooli loodusmuuseumi zooloogiliste kogude ornitoloogia peaspetsialist. Linnustiku ekspert ja linnuhariduse populariseerija.

## Liikmesus
*Korporatsiooni Ugala liige
*Tartu Rotary Klubi liige 
*Matsalu rõngastuskeskust nõustava eksperdikomisjoni liige
*Eesti Looduseuurijate Seltsi liige (sh seltsi raamatukogukomisjoni liige)
*Pärandkoosluste Kaitse Ühingu liige

## Teosed
*"Eesti linnuvaatleja teejuht" (2022) Margus Ots, Uku Paal
*"Eesti linnuvaatleja teejuht" (2008) Margus Ots, Uku Paal
*"Birding Estonia" (2018) Uku Paal, Margus Ots

## Viited
Aleksandr Radulov

**Aleksandr Valerievitš Radulov** (vene keeles Александр Валерьевич Радулов; sündinud 5. juulil 1986 Nižni Tagilis) on Venemaa jäähokimängija, kes mängib NHL-i klubis Dallas Stars ründajana paremäärel. Ta on klubi meeskonna asekapten.

Hooajal 2003–04	debüteeris Radulov Moskva Dinamo meeskonnas Venemaa kõrgliigas. Aastatel 2004–2006 mängis ta Quebec Major Junior Hockey League'i klubis Quebec Remparts. Hooajal 2005–06 oli ta liiga resultatiivseim mängija (61+91), pälvides Jean Béliveau Trophy. Lisaks võitis ta samal hooajal liiga hooaja väärtuslikumale mängijale antava Michel Brière Memorial Trophy ja valiti Canadian Hockey League'i aasta mängijaks.

2004. aastal valiti ta NHL-i ''draft''is Nashville Predatorsi poolt 15. valikuna. Predatorsi meeskonnas debüteeris ta NHL-is hooajal 2006–07.

2008. aastal liitus ta KHL-i klubiga Ufa Salavat Julajev, kus ta mängis kokku neli hooaega, lüües kõigil hooaegadel KHL-i põhihooajal vähemalt 20 väravat. 2011. aastal võitis ta Ufaga Gagarini karika. Hooaja 2011–12 lõpus mängis ta taas Predatorsis.

Aastatel 2012–2016 mängis Radulov KHL-is Moskva CSKA ridades.

Aastatel 2009–2016 valiti Radulov kaheksal aastal järjest KHL-i tähtede mängule. Hooaegadel 2009–10, 2010–11, 2011–12, 2012–13, 2014–15 ja 2015–16 valiti ta KHL-i hooaja sümboolsesse koosseisu. Hooaegadel 2010–11, 2011–12 ja 2014–15 oli ta KHL-i põhihooaja resultatiivseim mängija. Hooaegadel 2009–10, 2010–11, 2011–12 ja 2014–15 valiti ta KHL-i põhihooaja väärtuslikumaks mängijaks.

2016. aastal naasis ta NHL-i, liitudes Montreal Canadiensiga. 2017. aasta juulis sõlmis ta viieaastase lepingu Starsiga.

Venemaa jäähokikoondise koosseisus on Radulov tulnud 2008. ja 2009. aastal maailmameistriks. 2009. aasta maailmameistrivõistluste finaalis Kanada vastu lõi Radulov Venemaa võiduvärava.

Tema vend Igor Radulov on samuti jäähokimängija.

## Välislingid
* Aleksandr Radulov NHL.com lehel
* Aleksandr Radulov hockeydb.com lehel
Joonas Joost

**Joonas Joost** (sündinud 5. oktoobril 1983) on eesti ärijuht.

Aastatel 2005–2007 töötas ta Tallinki finantsosakonna analüütikuna, seejärel ühe aasta samas asutuses ettevõtte investorsuhete juhina. 2008–2009 töötas Joonas Joost AS-is Evli Securities analüütikuna ning 2010–2012 Evli Bank Plc konsultandina. Aastatel 2010–2011 töötas ta samaaegselt ka AS Eesti Loto turva- ja kvaliteedijuhina ning aastatel 2013–2017 LHV Panga vanemanalüütikuna. 

2017. aastal sai temast Tallink Grupi juhatuse nõunik ja alates 2019 veebruarist täiendavalt juhatuse nõunik ja investorsuhete juht. Alates 7. septembrist 2020 on ta Tallink Grupi finantsdirektor.
Maersk Alabama kaaperdamine

**Maersk Alabama kaaperdamine** oli sündmusteahel, mis sai alguse 8. aprillil 2009, kui neli piraati kaaperdasid India ookeanil, 240 meremiili (440 km) kaugusel Somaalia rannikulinnast Eylist kirdes kaubalaeva MV Maersk Alabama. Vastasseis lõppes 12. aprillil Ameerika Ühendriikide mereväe päästeoperatsiooniga.

Tegu oli 19. sajandi algusest saadik esimese eduka USA lipu all seilava laeva kaaperdamisega. Eelmine taoline sündmus toimus tõenäoliselt teise berberi sõja ajal aastal 1815 või hiljemalt aastal 1822. Maersk Alabama oli 2009. aasta aprilli teise nädala kuues alus, mis piraatide saagiks langes. Eelmiste laevade eest olid piraadid saanud miljoneid dollareid lunaraha.

Kaaperdamise ajal kuulus Maersk Alabama Taani ettevõttele Maersk Line. Hiljem ostis aluse ettevõte Element Shipmanagement SA ning see nimetati MV Tygraks. Aastal 2020 oli laev endiselt kasutuses.

Juhtumi rääkis lahti laeva toonane kapten Richard Phillips 2010. aasta raamatus "A Captain's Duty" (*kapteni kohustus*, kaasautor ajakirjanik Stephan Talty). Aastal 2013 tehti raamatu põhjal sündmustest film "Captain Phillips" (peaosas Tom Hanks).

## Vaata ka
* Somaalia piraatide poolt rünnatud laevade loend
* Somaalia piraadid

## Viited
Gheorghe Davidescu

**Gheorghe Davidescu** (18. märts 1892 Brassó, Ungari Kuningriik – 1959 Rumeenia) oli Rumeenia poliitik ja diplomaat, esimene Eestis resideeriv Rumeenia saadik.

Ta lõpetas Budapestis asuva Budapesti Ülikooli õigusteaduse erialal.

Ta töötas mitmel ametikohal Rumeenia välisministeeriumis ning diplomaadina aastatel 1921–1925 Budapestis ja 1927–1933 Varssavis.

Ta oli alates 2. detsembrist 1935 kuni veebruarini 1939 esimene Rumeenia saadik Eestis, kes resideeris Tallinnas. Pärast tema lahkumist (ta määrati Rumeenia välisministeeriumi osakonnajuhatajaks) kattis Eestit edasi Helsingis asuv saatkond.

Alates oktoobrist 1939 oli ta uuesti diplomaatilises teenistuses, sedakorda Rumeenia saadikuna NSV Liidus. Ta võttis 26. juunil 1940 vastu Molotovi-Ribbentropi paktist tuleneva NSV Liidu ultimaatumi ja korraldas Rumeenia-poolseid toiminguid Bessaraabia ja Põhja-Bukoviina annekteerimisel. Augustis 1940 kutsuti ta tagasi Rumeeniasse.

Ta oli 11. oktoobrist 1940 kuni 1. oktoobrini 1944 Rumeenia välisministri abi. Pärast kommunistide võimuletulekut oli ta veel lühikest aega välisministeeriumi teenistuses, kuid vallandati novembris 1946.

Ta vahistati pärast seda ja saadeti vanglasse, kus ta suri 1959. aastal.

## Tunnustus
*1939 – Valgetähe I klassi teenetemärk
*1941 – Rumeenia Tähe Ordeni komandöriklass

## Viited
Anton Hudobin

**Anton Valerievitš Hudobin** (vene keeles Антон Валерьевич Худобин; sündinud 7. mail 1986 Ust-Kamenogorskis) on Venemaa jäähokimängija, kes mängib väravavahina NHL-i klubis Dallas Stars.

2007. aastal tuli ta Magnitogorski Metallurgis mängides Venemaa meistriks.

2004. aastal valiti ta NHL-i ''draft''is Minnesota Wildi poolt 204. valikuna. Wildi meeskonnas debüteeris ta NHL-is hooajal 2009–10. NHL-is on ta mänginud veel Boston Bruinsi, Carolina Hurricanesi, Anaheim Ducksi ja alates 2018. aastast Starsi ridades.

NHL-i kõrval on ta mänginud veel American Hockey League'i klubides Houston Aeros, Providence Bruins, Charlotte Checkers ja San Diego Gulls. Hooaja 2012–13	alguses toimunud NHL-i tööseisaku ajal mängis ta KHL-i klubis Moskva oblasti Atlant.

2015. aastal tuli Hudobin Venemaa jäähokikoondisega maailmameistriks, kuid ta ei pääsenud turniiril väljakule üheski mängus.

## Välislingid
* Anton Hudobin NHL.com lehel
* Anton Hudobin hockeydb.com lehel
Ben Bishop

**Benjamin Manning Bishop III** (sündinud 21. novembril 1986 Denveris Colorados) on Ameerika Ühendriikide endine jäähokimängija (väravavaht).

Aastatel 2005–2008 mängis ta Maine'i Ülikooli jäähokimeeskonnas.

2005. aastal valis St. Louis Blues ta NHL-i ''draft''is poolt 85. valikuna. Bluesi meeskonnas debüteeris ta NHL-is hooajal 2008–09. NHL-is mängis ta veel Ottawa Senatorsi, Tampa Bay Lightningi, Los Angeles Kingsi ja Dallas Starsi ridades.

Põlvevigastuse tõttu lõpetas ta sportlaskarjääri 2021. aasta detsembris.

2016. aastal valiti Bishop NHL-i tähtede mängule. Hooaegadel 2015–16 ja 2018–19 valiti Bishop valitud *[[NHL Second All-Star Team]]*i. Hooajal 2018–19 oli ta liigas parima tõrjeprotsendiga väravavaht (93,4%).

Bishop on 201 cm pikk, millega on tema ja Mikko Koskinen kõige pikemad NHL-is mänginud väravavahid.

2013. aasta maailmameistrivõistlustel võitis Bishop Ameerika Ühendriikide jäähokikoondise koosseisus pronksmedali.

## Viited

## Välislingid
* Ben Bishop NHL.com lehel
* Ben Bishop hockeydb.com lehel
Johannes Tralla

**Johannes Tralla** (sündinud 3. juunil 1985) on eesti ajakirjanik.

Johannes Tralla on õppinud Jakob Westholmi Gümnaasiumis ja Tartu Ülikoolis semiootikat ja kulturoloogiat.

Ajakirjandustööd alustas ta TV3 uudistes, kust liikus edasi Eesti Rahvusringhäälingusse. Ta oli saatejuht Vikerraadios ja reporter "Aktuaalses kaameras", kuni temast sai rahvusringhäälingu korrespondent Brüsselis (2012–2018). Pärast Eestisse naasmist töötab ta "Aktuaalse kaamera" toimetaja-saatejuhina ning juhib vestlussaadet "Esimene stuudio".

## Tunnustus
* 2020 Valdo Pandi nimeline ajakirjanduspreemia

## Isiklikku
Ta oli aastatel 2011–2020 abielus baleriini ja koreograafi Oksana Trallaga. Neil on poeg ja tütar. Aastatel 2012–2018 elas ja töötas perekond Brüsselis.

## Viited